PRITAIKYMO KRITERIJAI

|  |
| --- |
| ATVYKIMAS |
| Informacija ruošiama |
| PATEKIMAS Į PASTATĄ |
| NUORODOS, ĮĖJIMO PAIEŠKA. Pagrindiniai įėjimai į pastatą atpažįstami. Nėra vizualinių atpažinimo priemonių, gerinančių suvokimą.Pagrindiniame įėjime nėra orientacinio patalpų išdėstymo schemos.ĮĖJIMAS. Prie pagrindinio įėjimo į pastatą nėra lygios prieigos, patenkama lipant laiptais. Nėra nukreipiamųjų ženklų, nurodančių artimiausią prieinamą įėjimą. Mažiausioji laisvoji manevravimo erdvė tarp durų įėjimo vestibiulyje yra mažesniu nei 1400mm atstumu nuo durų varstymo zonos. Pagrindinio ir kitų įėjimų tarpdurio minimalus laisvasis plotis yra 900 mm. Pagrindinis įėjimas turi slenkstį, kuris ne didesnis nei 20 mm. Abipus nuožulnos nėra įrengtų turėklų. PAGRINDINIO ĮĖJIMO DURYS. Ištisinio praeinamo judėjimo take įrengtų tarpdurių mažiausias laisvasis plotis yra didesnis nei 800 mm, matuojant nuo durų paviršiaus. Įstiklintos durys pažymėtos vaizdiniais rodikliais. Durys, varstomos į vieną pusę, atsidaro į išorę.LAIPTAI, VERTIKALUS KELTUVAS. Į pastatą patenkama lipant laiptais. Tarp laiptų aikštelių ir laiptakio viršutinės bei apatinės pakopų nėra regimojo kontrasto. Prie pagrindinio įėjimo nėra įrengto vertikalaus keltuvo. |
| HORIZONTALUS JUDĖJIMAS PATALPOSE |
| PRAĖJIMŲ LYGIŲ SKIRTUMAI IR NELYGUMAI. Mokykloje yra grindų lygių skirtumas.KORIDORIAI. Koridorių laisvasis plotis tarp turėklų ar kitų išsikišimų yra ne mažesnis kaip 900 mm. Trumpų vidinių praėjimų (iki 2000 mm ilgio) laisvas plotas nėra mažesnis nei 900 mm.Koridoriaus posūkio apskritimo skersmuo yra ne mažesnis kaip 1200 mm. Grindų paviršius yra lygus. Į koridoriaus erdvę nėra išsikišę objektai, tokie kaip gesinimo žarnos, gesintuvai ir pan., o koridoriaus mažiausiasis laisvasis plotis išlieka ne mažesnis nei 900mm.NUORODOS, KELIO PAIEŠKA PASTATO VIDUJE. Viduje esančių informacinių stendų, ženklų teikiama informacija yra minimaliai išsami, glausta, tiksli ir nuosekli. Nuorodose naudojami atpažįstami simboliai ir piktogramos. Mokykloje nėra kelią į tualetus nurodančių kryptinių ženklų. Kambarių (kabinetų) numeriai, ženklai ant viešųjų tualetų durų ir kt. nėra iškilūs taktiliniai ir neturi užrašų Brailio raštu. Raidžių, skaitmenų, ženklų ir grafinių simbolių aukštis nėra 15–55 mm, o mažiausiasis iškilaus reljefo aukštis nėra 0,8 mm.DURYS PASTATO VIDUJE. Durys pastato viduje yra be slenksčių. Įrengtų tarpdurių į klases mažiausiasis laisvasis plotis yra 840 mm, matuojant nuo durų paviršiaus.Įrengtų tarpdurių į kai kurių specialistų kabinetus mažiausiasis laisvasis plotis yra mažesnis nei 800 mm, matuojant nuo durų paviršiaus.Durų rankenos, traukikliai, užraktai, spynos ir valdymo įtaisai įrengti nuo 800 mm iki 1 000 mm aukštyje nuo grindų paviršiaus. Durų rankenos nėra lengvai atpažįstamos. |
| VERTIKALUS JUDĖJIMAS PATALPOSE |
| Viduje nėra įrengtos nuožulnos (pandusai, rampos) tarp pastato aukštų ar aukšto lygių.Pastato viduje yra įrengtas nuožulnus neįgaliųjų keltuvas (laiptų keltuvas) nuo įėjimo į pirmąjį aukštą. |
| SANITARINIAI MAZGAI |
| Dušas neįrengtas. Tualetai neatitinka prieinamumo reikalavimų. |
| VALDIKLIAI IR JUNGIKLIAI |
| Įtaisai, valdymo įtaisai ir kt. įrengti tokiame aukštyje, kad juos ne visur galima pasiekti ir valdyti. |
| GAISRO SIGNALIZACIJOS SISTEMOS, SIGNALAI IR INFORMACIJA |
| Evakavimo planas pakabintas pastato visuose aukštuose, gerai matomoje vietoje, prie kiekvieno įėjimo ir (ar) išėjimo. Gaisro signalizacijos sistemos nėra. |